डीडीसीए मामले में जांच से दिक्कत है तो कोर्ट जाए केंद्र : केजरीवाल
दिल्ली के मुख्यमंत्री अरविंद केजरीवाल ने कहा कि यदि केंद्रीय गृह मंत्रालय को डीडीसीए के भ्रष्टाचार की जांच के लिए बनाए आयोग से दिक्कत है तो वह दिल्ली हाईकोर्ट जाए। आप सरकार अपने नोटिफिकेशन को वापस नहीं लेगी। दरअसल, दिल्ली सरकार ने इसी हफ्ते पूर्व सॉलीसिटर जनरल गोपाल सुब्रह्मण्यम को डीडीसीए में भ्रष्टाचार की जांच का जिम्मा सौंपा है। शेष|पेज 8
उन्हें जनवरी 1992 से नवंबर 2015 तक डीडीसीए में कथित भ्रष्टाचार की जांच कर 3 माह में रिपोर्ट सौंपने को कहा गया है।
राज्यपाल नजीब जंग ने सवाल उठाए और केंद्र से हस्तक्षेप की मांग की थी।
उन्होंने गृह मंत्रालय को भेजे पत्र में कहा था कि कानूनन केंद्र और राज्य सरकारें ही जांच आयोग बना सकती हैं। दिल्ली संघशासित प्रदेश है। इस वजह से जांच आयोग बनाने का आदेश केंद्र की सहमति से एलजी के मार्फत ही जारी हो सकता है। हालांकि, केजरीवाल ने कहा कि \\\"हम फैसले से पीछे नहीं हटेंगे। दिल्ली की चुनी हुई सरकार को जांच आयोग बनाने का अधिकार है। केंद्र सरकार जांच आयोग को निरस्त नहीं कर सकता।\\\'
----------
आप ने किया देशभर में जेटली के खिलाफ प्रदर्शन
आम आदमी पार्टी ने डीडीसीए मसले पर जेटली का इस्तीफा मांगते हुए पूरे देश में प्रदर्शन किए। दिल्ली से लेकर जालंधर, जमशेदपुर के साथ ही पंजाब के कई जिलों में पार्टी के कार्यकर्ताओं ने धरने दिए। मार्च निकाले।
गुमराह हैं जेटली पर आरोप लगाने वाले
जेटली पर किसी किस्म का कोई आरोप नहीं है और सच्चाई उनके साथ है। जो उन पर इल्जाम लगा रहे हैं वे या तो गुमराह हैं या फिर झूठ बोल रहे हैं।’\\\' -एमजे अकबर, बीजेपी प्रवक्ता
केजरीवाल की भाषा सड़क छाप मवाली की तरह: शिवसेना
बीजेपी की सहयोगी पार्टी शिवसेना ने भी केजरीवाल पर निशाना साधा है। पार्टी के मुखपत्र सामना में छपे संपादकीय में आज की स्थिति के लिए एक तरह से जेटली को भी जिम्मेदार ठहराया गया है। पार्टी के मुताबिक \\\"जेटली ने ही भ्रष्टाचार विरोधी आंदोलन में केजरीवाल को समर्थन की अपील की थी। अब वे खुद इसका खामियाजा भुगत रहे हैं। प्रधानमंत्री व जेटली के खिलाफ जिस तरह की अभद्र भाषा का इस्तेमाल केजरीवाल कर रहे हैं, वह सड़क छाप मवाली जैसी है।\\\'
mag_Deva hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva awa_Deva hin_Deva